Lista filmova s najvećom zaradom

Slijedi popis najkomercijalnijih filmova u američkim kinima po desetljeću. Iako je *Avatar* trenutačno utržio najviše novaca na američkim kino blagajnama, i dalje ga nadmašuje ep *[[Zameo ih vjetar (1939)|Zameo ih vjetar]]* iz 1939. koji je prilagođeno po inflaciji kino ulaznice zaradio 1,6 milijardi $.

## 1930-ih
Na ljestvici 10 najkomercijalnijih filmova 1930-ih, najuspiješniji film je ujedno najuspiješniji film 20. stoljeća - *Zameo ih vjetar*, koji je prilagođeno po inflaciji zaradio 1,6 milijardi $ u američkim kinima. Njegov redatelj, Victor Fleming, također je zastupljen još jednim filmom, *Čarobnjakom iz Oza*. Prvi dugometražni animirani film kinematografije, Disneyjeva *Snjeguljica i sedam patuljaka*, ujedno je i najkomercijalniji animirani film u povijesti prilagođeno po inflaciji - tek je neznatno manje zaradio od filma *Zameo ih vjetar*. Među 10 najuspiješnijih nalazi se i jedan horor, *Frankenstein*, dok je film fantastike *King Kong* šesti na popisu. Izuzev filma *Zameo ih vjetar*, nijedan drugi nije osvojio Oscara za najbolji film.

## 1940-ih
Na ljestvici najkomercijalnijih filmova 1940-ih, prvi put u povijesti se na prvom mjestu nalazi jedan animirani film, *Fantazija* Walta Disneyja. Sveukupno su četiri animirana filma tog studija na popisu najuspiješnijih - *Fantazija*, *Pinokio*, *Bambi* i *Pjesma s juga* (koji je kombinirao igrane sa animiranim dijelovima) - dok su ostali igrani filmovi. Od 10 filmova, samo je jedan osvojio Oscara, BAFTA-u i Zlatni globus za najbolji film, *Najbolje godine naših života*. Iako producent David O. Selznick nije uspio ponoviti ni desetinu uspjeha svojeg hita *Zameo ih vjetar*, njegov vestern *Dvoboj na suncu* ipak je zaradio dovoljno da bude među prvih 10 najkomercijalnijih filmova desetljeća.

## 1950-ih
Na ljestvici 10 najkomercijalnijih filmova 1950-ih čak su četiri animirana filma iz studija Walta Disneyja, s tim da je najuspješniji, *Dama i skitnica*, ujedno tek drugi animirani film koji je najkomercijalnije ostvarenje nekog desetljeća, nakon *Fantazije* iz 1940-ih. Od 10 filmova, čak četiri je osvojilo Oscara a tri i Zlatni globus za najbolji film. Cecil B. DeMille redatelj je sa dva filma na ljestvici; *Deset zapovijedi* i *Najveća predstava na svijetu*. Glumac Charlton Heston tumači glavnu ulogu u čak tri filma: *Deset zapovijedi*, *Ben-Hur* i *Najveća predstava na svijetu*.

## 1960-ih
Na ljestvici 10 najkomercijalnijih filmova 1960-ih se nalaze i dva animirana filma iz studija Walta Disneyja, *101 Dalmatinac* i *Knjiga o džungli*. Najuspješniji film desetljeća je mjuzikl, *Moje pjesme, moji snovi*, a njegova glavna glumica Julie Andrews zastupljena je još jednim filmom na ljestvici, *Mary Poppins*. Netipično za taj žanr, na ljestvici se nalazi i jedan vestern, *Butch Cassidy i Sundance Kid*, te četvrti dio iz serijala o Jamesu Bondu, *Operacija Grom*. Tri filma osvojila su Zlatni globus za najbolji film - komedija ili mjuzikl: *Diplomac*, *Moja draga gospo* i *Moje pjesme, moji snovi*.

## 1970-ih
Na ljestvici 10 najkomercijalnijih filmova 1970-ih prvi put se na prvom mjestu nalazi jedan ZF film, *[[Ratovi zvijezda]]*. Četiri filma su komedije − *Žalac*, *Briljantin*, *Smokey i Bandit* i *Životinjsko bratstvo* − a Steven Spielberg je redatelj zastupljen sa čak dva filma, *Ralje* i *Bliski susreti treće vrste*. *Superman* je prva filmska adaptacija superjunaka iz stripa koja je dospijela na ljestvicu 10 najuspiješnijih.

## 1980-ih
Na ljestvici 10 najkomercijalnijih filmova 1980-ih prvi put je jedna cijela filmska trilogija, ona o Indiana Jonesu. Njen redatelj Steven Spielberg zastupljen je i četvrtim filmom, *[[E.T.]]*. Najuspiješnija komedija desetljeća su *Istjerivači duhova*. Jedini film na ljestvici koji nije ni fantastika niti ZF je *Policajac s Beverly Hillsa*. Nijedan od 10 filmova nije osvojio Oscara za najbolji film, no *E.T.* je osvojio Zlatni globus u istoj kategoriji. Glumac Harrison Ford pojavljuje se u čak pet filmova; tri iz serijala o *Indiana Jonesu* a dva iz serijala o *Ratovima zvijezda*.

## 1990-ih
Na ljestvici 10 najkomercijalnijih filmova 1990-ih prvo mjesto zauzeo je *Titanic*, koji je ujedno osvojio Oscara i Zlatni globus za najbolji film. Netipično za jedno desetljeće, jedan nastavak − *Priča o igračkama 2* − zaradio je više novaca na kino blagajnama nego njen prethodnik. To je ujedno prvi računalno animirani film na ljestvici, dok je još jedan klasično animirani film zastupljen na popisu, *Kralj lavova*. Redatelj Steven Spielberg ponovno je zastupljen jednim filmom - *Jurskim parkom* - dok je glumac Tom Hanks nastupio u čak dva filma na ljestvici: *Priča o igračkama 2* i *Forrest Gump*.

## 2000-ih
Na ljestvici 10 najkomercijalnijih filmova 2000-ih nalazi se ZF film *Avatar*, čiji je redatelj James Cameron već prošlog desetljeća također režirao najkomercijalniji film, *Titanic*. Čak šest filmova su nastavci − *Vitez tame*, *Shrek 2*, *Pirati s Kariba: Mrtvačeva škrinja*, *Transformeri 2*, *Spider-Man 2* i *[[Gospodar prstenova: Povratak kralja]]*. Izuzev *Pasije*, svi filmovi su ili iz žanra fantastike ili ZF-a. *[[Ratovi zvijezda]]* su postali jedini filmski serijal čiji je barem jedan nastavak zastupljen na ljestvici 10 najkomercijalnijih filmova kroz raspon od četiri desetljeća.

## 2010-ih
Trenutačno je najkomercijalniji film *[[Osvetnici]]*.

## Po broju prodanih kino ulaznica
Slijedi popis filmova s najviše prodanih ulaznica na kino blagajnama: Zanimljivo je napomenuti da je na listi 30 filmova s najviše prodanih kino ulaznica, samo tri snimljenih u 21. vijeku, usprkos tome što su zarade veće u tom razdoblju zbog povećanja cijene kino ulaznice i inflacije dolara.

## Izvori

## Vanjske veze
* Najkomercijalniji filmovi svih vremena 
* Najkomercijalniji filmovi u svijetu  na Internet Movie Databaseu
* Najkomercijalniji filmovi po desetljeću Filmsite